# Bonchida

### A Wikipédiából, a szabad lexikonból.

Bonchida
A bonchidai Bánffy-kastély
Megye | Kolozs
Koordináták | é. sz. 46°54′56,16’’ k. h. 23°48′30,24’’
Terület | 80,38 km²
Népesség - Teljes - Népsűrűség | 4734 (2002) 58,89 fő/km²
Polgármester | Bodocan Vasile

Bonchida (románul Bonţida, németül Bonisbruck) községközpont a mai Romániában Kolozs megyében. Gyulatelke, Kendilóna, Kisbogács, Marokháza, Mezőszava és Válaszút tartozik hozzá.

## [szerkesztés] Fekvése

Kolozsvártól 30 km-re északkeletre a Kis-Szamos jobb partján fekszik.

## [szerkesztés] Nevének eredete

Nevének értelme: egy Bonc nevű személy birtokán átvezető híd. Valószínűleg a terület egy Bonc nevű személy birtoka volt és a Kis-Szamoson itt vezetett át híd.

## [szerkesztés] Története

1263-ban Bonchhyda néven említik először. Várkastélyát a 15. század végén a Bánffyak építették, majd a 17. század közepén Bánffy Dénes megerősítette. Örököse, Bánffy György, Erdély gubernátora az 1690-es években folytatta az építkezést. A kuruc szabadságharc idején mindkét fél pusztította a támaszpontként használt kastélyt. Ezután elhanyagolt állapotban volt, majd 1748 és 1753 között Bánffy Dénes kolozsi főispán barokk kastéllyá építette át, Erdély egyik legszebb palotája volt. A díszudvart Johannes Nachtigall kolozsvári szobrász görög mitológiai tárgyú szobrai díszítették. 1944-ben a németek felgyújtották és kirabolták. A kastély helyreállítására nemzetközi program indult. [1]

1703. november 10-én itt arattak nagy győzelmet Orosz Pál és Bóné András ezereskapitányok a császáriak felett, a csata után a székelyek is Rákóczi mellé álltak. 1910-ben 2357, többségben román lakosa volt, jelentős magyar kisebbséggel. A trianoni békeszerződésig Kolozs vármegye Kolozsvári járásához tartozott. 1992-ben társközségeivel együtt 4722 lakosából 3073 román, 902 magyar, 744 cigány és 1 német volt.

## [szerkesztés] Látnivalók

- A 15. századi eredetű Bánffy-kastély.
- Református temploma a 13. század közepén épült.

## [szerkesztés] Hivatkozások

- Erdélyi várak: Bonchida
- Erdélyi turizmus
- Képek 1
- Képek 2

A lap eredeti címe "http://hu.wikipedia.org../../../b/o/n/Bonchida.html"

Kategória: Kolozs megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Esperanto
- Nederlands
- Română